64 O, sɛ anka wotetew ɔsoro mu sian baa famMaa wo nti, mmepɔw wosowee,2 Sɛnea ogya hyew anyina,Na ogya ma nsu huru no a,Anka w’atamfo behu wo din,Na aman ho apopo w’anim!3 Bere a woyɛɛ anwonwadwuma a ɛnsɛ mfata yɛn no,+Wusian baa fam, na mmepɔw wosowee wɔ w’anim.+4 Efi tete, obiara ntee na entwaa obiara aso mu,Na ani biara nhuu Onyankopɔn bi a odi ma wɔn a wɔkɔ so twɛn no,*+Gye wo nko ara.5 Woahyia wɔn a wɔde anigye yɛ nea ɛteɛ,+Wɔn a wɔkae wo na wɔfa w’akwan so no.Hwɛ! Wo bo fuwii bere a yɛkɔɔ so yɛɛ bɔne no;+Yɛtenaa bɔne no mu kyɛe.Afei wubegye yɛn nkwa anaa?6 Yɛn nyinaa abɛyɛ sɛ obi a ne ho ntew,Na adetrenee a yɛyɛ nyinaa te sɛ ntama a ɔbea yɛ bra a ɔde siesie ne ho.*+Yɛn nyinaa betwintwam te sɛ ahaban,Na yɛn bɔne bɛsoa yɛn akɔ sɛ mframa.7 Obiara nni hɔ a ɔbɔ wo din,Na obiara nni hɔ a ɔkanyan ne ho na oso wo mu,Efisɛ wode w’anim ahintaw yɛn,+Na yɛn bɔne nti,* woama yɛasa.*8 Afei, O Yehowa, wone yɛn Agya.+Yɛyɛ dɔte, na wone yɛn Nwemfo;*+Yɛn nyinaa yɛ wo nsa ano adwuma.9 O, Yehowa, mma wo bo mmfuw denneennen,+Na nkae yɛn mfomso daa.Yɛsrɛ wo, hwɛ yɛn, na yɛn nyinaa yɛ wo man.10 Wo nkurow kronkron adan sare.Sion adan sare,Na Yerusalem asɛe.+11 Yɛn fi* kronkron a ɛwɔ anuonyam* no,Baabi a yɛn agyanom yii wo ayɛ no,Wɔde ogya ahyew,+Na nneɛma a na ɛsom bo ma yɛn no nyinaa asɛe.12 O Yehowa, eyi nyinaa akyi, wobɛkɔ so ara ayi w’ani?Wobɛtena hɔ dinn ama yɛn ho akyere yɛn denneennen saa?+
twi_Latn